recursal/SuperWikiNEXT-32B huggingface dataset:
**जयाप्रभा** (जन्म १९५७) एक भारतीय आलोचक और [[तेलुगू]] लेखन में कवयित्री हैं। उन्हें तेलुगू साहित्यिक आलोचना और कविता के क्षेत्र में नारीवादी आंदोलन की अग्रणी माना जाता है। उनकी कविताओं का ध्यान महिलाओं के मुद्दों, उनकी समस्याओं और शक्तियों एवं स्थापित लिंग मानदंडों पर होता है।

जीवनी
-----

जयाप्रभा का जन्म २९ जुलाई १९५७ में हुआ था। उन्होंने अपनी मास्टर्स तेलुगु साहित्य में की और पीएच.डी की डिग्री [[उस्मानिया विश्वविद्यालय]] से तेलुगू नाटक की प्रगति और स्थिति पर शोध करके प्राप्त की।  वह वर्तमान में सिकंदराबाद में रहती हैं।

सन्दर्भ
-------

1. ↑  Kurian, Anna (2006-10-05). *Texts And Their Worlds - I Literature Of India An Introduction* (अंग्रेज़ी में). Foundation Books. आई॰ऍस॰बी॰ऍन॰ 9788175963009. मूल से 10 मई 2017 को पुरालेखित. अभिगमन तिथि 29 मार्च 2017. `|ISBN=` और `|isbn=` के एक से अधिक मान दिए गए हैं (मदद)
2. ↑  *Kakatiya Journal of English Studies* (अंग्रेज़ी में). Department of English, Kakatiya University. 1994-01-01. मूल से 10 मई 2017 को पुरालेखित. अभिगमन तिथि 29 मार्च 2017.
3. ↑  "jayaprabha". मूल से 29 अगस्त 2017 को पुरालेखित. अभिगमन तिथि 2016-10-08.
अंकुरण के बाद एक डायकॉट (द्विबीजपत्री) पौधे के दो बीजपत्र उसके पहले पत्तों के रूप में उभर आये हैं
**बीजपत्र** (cotyledon, अर्थ: बीज-पत्ता) बहुत से पौधों के बीज का एक महत्वपूर्ण भाग होता है। बीज के अंकुरण होने पर यही बीजपत्र विकसित होकर पौधे के पहले पत्तों का रूप धारण कर सकते हैं। वनस्पति शास्त्र में फूलदार (सपुष्पक या आवृतबीजी) पौधों का वर्गीकरण बीज में मौजूद बीजपत्रों की संख्या के आधार पर ही किया जाता है। एक बीजपत्र वाली जातियों को 'मोनोकॉट​' (monocot या monocotylenonous, एकबीजपत्री) और दो बीजपत्र वाली जातियों को 'डायकॉट' (dicot या dicotylenonous, द्विबीजपत्री) कहा जाता है। इनके अलवा बिना फूल वाले 'अनावृतबीजी' (gymnosperm, अर्थ: नग्न बीज) कहलाए जाने वाले पौधों के बीजों में (जिनमें चीड़ जैसे कोणधारी शामिल हैं) २ से लेकर २४ बीजपत्र हो सकते हैं।

आवृतबीजी वृक्षों व पौधों में मोनोकॉट​ और डायकॉट का अंतर उन पौधों के रूप में बहुत दिखाई देता है:

| लक्षण | मोनोकॉट​ | डायकॉट |
| --- | --- | --- |
| पत्तों की नसें | समानांतर चलती नसें | जाला बनती नसें |
| जड़ें | रेशेदार जड़ें | मोटी केन्द्रीय जड़ |
| तना | मुलायम तना | सख्त तना |
| बीजपत्रों की संख्या | १ | २ |
| फूलों की पंखुड़ियों की संख्या | ३ का गुणज | ४ या ५ का गुणज |

इन्हें भी देखें
---------------

* बीज
* सपुष्पक

सन्दर्भ
-------

1. ↑  Biology: Understanding Life, Sandra Alters, pp. 649, Jones & Bartlett Learning, 2000, ISBN 978-0-7637-0837-5, *... Other characteristics of monocots are the parallel veins in their leaves and their flower parts are often in threes ... Dicots usually have netlike veins in their leaves, and their flower parts are in four or fives ...*
**जगसीर सिंह** एक भारतीय खिलाड़ी हैं। उन्हें २०१० में देश में पैरालिम्पिक खेलों के क्षेत्र में उत्कृष्ट योगदान के लिए भारत के राष्ट्रपति द्वारा अर्जुन पुरस्कार से सम्मानित किया गया था।

व्यक्तिगत जीवन
--------------

जगसीर सिंह का जन्म १७ जुलाई १९८७ को राजस्थान के हनुमानगढ़ में हुआ। १९९३ में केवल ६ वर्ष कि आयु में ११,००० वोल्ट की बिजली की तार छूने से जगसीर ने अपनी दायीं बाज़ू खो दी। जगसीर २००२ में अपने भावी कोच रिपुदमन सिंह औलक से मिले। औलक की पत्नी जगसीर के विद्यालय में एक अध्यापिका थीं। उन्हीं ने जगसीर को औलक से मिलवाया था।

पैरालम्पिक खेल
--------------

२००४ के पैरालिम्पिक स्वर्ण पदक विजेता देवेन्द्र झांझरिया से प्रेरित हो कर जगसीर ने २००८ के बीजिंग पैरालिंपिक में भाग लिया और सातवें स्थान पर रहे। उन्होंने २००९ के आईडब्ल्यूएएस विश्व खेल लम्बी कूद और त्रिकूद में स्वर्ण पदक जीते। नवंबर २०१० में गुआंगज़ौ (चीन) में आयोजित १६वें पैरा एशियाई खेलों में स्वर्ण और रजत पदक प्राप्त किये।

देश में पैरालिम्पिक खेलों के क्षेत्र में उत्कृष्ट योगदान के लिए उन्हें २०१० में भारत के राष्ट्रपति द्वारा अर्जुन पुरस्कार से सम्मानित किया गया था। सिंह ने लंदन में २०१२ ग्रीष्मकालीन पैरालम्पिक्स में एफ ४६ वर्गीकरण के तहत लंबी छलांग मुकाबले में भारत का प्रतिनिधित्व किया तथा भारतीय दल के कप्तान भी रहे।

सन्दर्भ
-------

1. 1 2  लन्दन पैरालिम्पिक्स के बारे में जगसीर सिंहhttps://timesofindia.indiatimes.com/sports/more-sports/others/With-more-support-we-can-do-wonders-Jagseer-Singh/articleshow/15576449.cms Archived 2018-08-11 at the Wayback Machine अभिगमन तिथि: २०१८-०३-०३
2. 1 2  ओएनजीसी के पैरालिम्पिक खिलाड़ी  Archived 2018-03-04 at the Wayback Machine अभिगमन तिथि: २०१८-०३-०३
3. ↑  जगसीर सिंह. २०१२ लन्दन ओलम्पिक्स  अभिगमन तिथि: २०१८-०३-०३
**भगवतशरण उपाध्याय** (१९१० - १९८२) शिक्षाविद् तथा हिन्दी साहित्यकार थे।

भगवतशरण उपाध्याय का जन्म 1910 ईस्वी को उजियारपुर, जिला- बलिया (उत्तर प्रदेश) में हुआ। इनका निधन 12 अगस्त 1982 ई0 को हुआ।
उपाध्याय जी ने संस्कृत, हिन्दी साहित्य, इतिहास, संस्कृति एवं पुरातत्त्व का गहन अध्ययन किया। इनकी भाषा शैली तत्सम शब्दों से युक्त साहित्यिक खड़ीबोली है। इन्होंने विवेचनात्मक भावुकतापूर्ण, चित्रात्मक भाषा का प्रयोग तथा कहीं-कहीं रेखाचित्र शैली का प्रयोग किया है।

रचनाएँ-
इनकी रचनाओं में विश्व साहित्य की रूपरेखा, कालिदास का भारत, कादम्बरी, ठूँठा आम, लाल चीन, गंगा-गोदावरी, बुद्ध वैभव, साहित्य और कला, सागर की लहरों पर आदि है। 

संपादन-
इन्होंने बनारस हिन्दू विश्वविद्यालय की शोध पत्रिका का संपादन भी किया। ये हिन्दी विश्वकोश संपादक-मंडल के सदस्य भी रहे। इन्होंने मारीशस में भारत के राजदूत तथा विक्रम विश्वविद्यालय में इतिहास के प्रोफेसर पद को भी सुशोभित किया है।

इन्हें भी देखें
---------------

* हिन्दी गद्यकार
* हिंदी साहित्य

इन्हें भी देखें
---------------

* वासुदेव शरण अग्रवाल

बाहरी कड़ियाँ
-------------

* भगवतशरण उपाध्यायः एक जनपक्षधर सांस्कृतिक योद्धा[*मृत कड़ियाँ*] (मधुमती)
* भगवतशरण उपाध्याय अनुसंधाता नहीं व्याख्याता (भगवान सिंह)
* पुरातत्व का रोमांस (गूगल पुस्तक ; लेखक - भगवतशरण उपाध्यया)
कवक द्वारा बीजाणु प्रकीर्णित किये जा रहे हैं
'एगारिकस बिस्पोरस' नामक कवक के बीजाणु, स्कैनिंग इलेक्ट्रॉन सूक्ष्मदर्शी द्वारा देखने पर'एगारिकस बिस्पोरस' नामक कवक के बीजाणु, स्कैनिंग इलेक्ट्रॉन सूक्ष्मदर्शी द्वारा देखने पर
जीवविज्ञान में **बीजाणु** (spore) लैंगिक व अलैंगिक प्रजनन की एक संरचना है जिसे कोई जीव या जीव जाति स्वयं को फैलाने (प्रकीर्णन करने) या विषम परिस्थितियों में दीर्घकाल तक जीवित रहने के लिये बनाती है। बीजाणु बहुत से पौधों, शैवाल (ऐल्गी), कवक (फ़ंगस) और प्रोटोज़ोआ के जीवनचक्र का महत्वपूर्ण भाग होता है। बैक्टीरिया (जीवाणु) के भी बीजाणु बनते हैं, जो अंतर्बीजाणु (endospore) कहलाते हैं, जो किसी प्रजनन चक्र का भाग नहीं होते, बल्कि कठिन परिस्थितिओं में बैक्टीरिया को जीवित रखने के लिए बना एक निष्क्रय सिकुड़ा ढांचा होता है। कुछ परजीवी अन्य जीवों के शरीरों में अलग-अलग प्रकार से बीजाणु डाल देते हैं, जो उन जीवों के भीतर विकसित होते हैं।

इन्हें भी देखें
---------------

* प्रजनन
* बीज
* अंतर्बीजाणु

सन्दर्भ
-------

1. ↑  "Tree Of Life Web Project". मूल से 5 फ़रवरी 2018 को पुरालेखित. अभिगमन तिथि 24 जुलाई 2018.
2. ↑  "Myxozoa." Tree of Life web project. Ivan Fiala 10 July 2008. Web. 14 Jan. 2014. < Archived 2015-02-16 at the Wayback Machine>
**जगदंबा नेपाली धर्मशाला** लेफ़्टिनेंट जनरल मदन शमशेर जंगबहादुर राणा की पत्नी जगदंबा कुमारी देवी द्वारा दृत पैसों से वाराणसी में 1960 में बना एक नेपाली धर्मशाला है जहाँ पर कम मूल्य में आवास प्रदान किया जाता है। वर्तमान में यह धर्मशाला वाराणसी में रहनेवाले नेपाली लोगों द्वारा स्थापित विद्या धर्म प्रचारिणी नेपाली समिति द्वारा संभाला गया है।

इतिहास
------

प्रसिद्ध हिंदू धार्मिक स्थल होने के नाते से वार्षिक स्तर में हज़ारों नेपाली हिंदू लोग तीर्थयात्रा के लिए वाराणसी पहुँचते हैं। सो यात्रियों को रहने हेतु सस्ती और सुरक्षित जगह प्रदान करने के उद्देश्य से लेफ़्टिनेंट जनरल मदन शमशेर जंगबहादुर राणा की पत्नी एवं चंद्र शमशेर जंगबहादुर राणा की बहू रानी जगदंबा कुमारी देवी ने इस धर्मशाला की स्थापना की।

नेपाल पुस्तकालय
---------------

धर्मशाला में नेपाल पुस्तकालय नामक किताबघर की स्थापना हुई है जहाँ पर प्राचीन धार्मिक ग्रंथों के साथ अर्वाचीन नेपाली, संस्कृत और हिंदी साहित्य का संग्रह किया गया है।

रामेश्वरम में जगदंबा नेपाली धर्मशाला
------------------------------------

रानी जगदंबा कुमारी देवी ने 1959 में तमिलनाड़ू में स्थित रामेश्वरम शहर में भी एक धर्मशाला की स्थापना की थी लेकिन वर्तमान में रानी के इच्छाओं के विरुद्ध सो धर्मशाला को उसके रखवाले ख़ुद के फ़ायदे के लिए इस्तेमाल कर रहे हैं।

दीर्घा
------

* 1960 में वाराणसी में स्थापित जगदंबा नेपाली धर्मशाला का अभ्यंतर1960 में वाराणसी में स्थापित जगदंबा नेपाली धर्मशाला का अभ्यंतर
* 1959 में रामेश्वरम में स्थापित जगदंबा नेपाली धर्मशाला का बहिर्भाग1959 में रामेश्वरम में स्थापित जगदंबा नेपाली धर्मशाला का बहिर्भाग
* रामेश्वरम में अवस्थित जगदंबा नेपाली धर्मशाला में सजाया गया तख़्ता जिसमें लिखा है, "नेपाली यात्रियों के लिए श्रीमती रानी जगदंबा कुमारी देवी का उपहार, शिवरात्रि 1959"रामेश्वरम में अवस्थित जगदंबा नेपाली धर्मशाला में सजाया गया तख़्ता जिसमें लिखा है, "नेपाली यात्रियों के लिए श्रीमती रानी जगदंबा कुमारी देवी का उपहार, शिवरात्रि 1959"

संदर्भ
------

1. ↑  दुर्गा बहादुर श्रेष्ठ (1 जनवरी 2003). *काशी बहादुर श्रेष्ठ*. साहित्य अकादेमी. पृ॰ 11. आई॰ऍस॰बी॰ऍन॰ 978-81-260-1699-0.
2. ↑  जंगबहादुर राणा, पुरुषोत्तम शमशेर (1990). *श्री तीनों का तथ्य वृत्तांत* (नेपाली में). भोटाहिटी, काठमांडू: विद्यार्थी पुस्तक भंडार. आई॰ऍस॰बी॰ऍन॰ 99933-39-91-1.
**जन्म दोष** या **जन्म के दोष** किसी बच्चे के जन्म के समय मौजूद संरचनात्मक या कार्यात्मक असामान्यताएँ हैं जो शारीरिक विकलांगता, बौद्धिक और विकासशील विकलांगता (आईडीडी), और अन्य स्वास्थ्य समस्याओं के कारण हो सकते हैं। कुछ घातक हो सकते हैं, खासकर अगर पता लगाकर जल्दी से इलाज नहीं किया जाता है तो।

उदाहरण
------

* जन्म से अंधापन
* पाँव की अपाहिजता
* हाथों का असमान रूप से छोटा होना।

गलत धारण
--------

आमतौर पर यह माना जाता रहा है कि गर्भवती होने से पहले तक गर्भ-निरोधक गोलियों का सेवन नवजात में जन्म-दोष का कारण बनता है लेकिन यह बात एक शोध ने सिरे से ख़ारिज कर दी है।

भारत में जन्म दोष के प्रति जागृकता
----------------------------------

हरियाणा भारत का ऐसा पहला राज्य है जिसमें विश्व स्वास्थ्य संगठन (डब्ल्यूएचओ) और रोग नियंत्रण केंद्र (सीडीसी) के सहयोग से राज्य व्यापी जन्म दोष निगरानी अभियान शुरू किया गया है।

इन्हें भी देखें
---------------

सन्दर्भ
-------

1. ↑
2. ↑  "संग्रहीत प्रति". मूल से 4 अप्रैल 2018 को पुरालेखित. अभिगमन तिथि 4 अप्रैल 2018.
3. ↑  "संग्रहीत प्रति". मूल से 4 अप्रैल 2018 को पुरालेखित. अभिगमन तिथि 4 अप्रैल 2018.
एक हेलबोरस फाइटिडस फूल के अंदर अंडाणुओं का स्थान
**बीजाण्ड** शाब्दिक अर्थ मे बीज का अंडा होता है। किसी भी बीज उत्पन्न करने वाले पादप मे बीजाण्ड वह संरचनायें होती हैं जहाँ, मादा प्रजननात्मक कोशिकाओं का निर्माण व भंडारण होता है।

बीजाण्डन्यास
------------

अण्डाशय में बीजाण्ड के लगे रहने का क्रम को **बीजाण्डन्यास** कहते हैं। बीजाण्डन्यास सीमान्त, स्तम्भीय, भित्तीय, आधारी, केन्द्रीय तथा मुक्त स्तम्भीय प्रकार का होता है। सीमान्त में बीजाण्डासन अण्डाशय के अधर सीवन के साथ-साथ कटक बनाता है और बीजाण्ड कटक पर स्थित रहते हैं जो दो कतारें बनाती हैं जैसे कि मटर में जब बीजाण्डासन अक्षीय होता है और बीजाण्ड बहुकोष्ठकी अण्डाशय पर लगे होते हैं तब ऐसे बीजाण्डन्यास को स्तम्भीय कहते हैं। इसका उदाहरण हैं गुढ़ल, टमाटर तथा निम्बू । भित्तीय बीजाण्डन्यास में बीजाण्ड अण्डाशय की भीतरी भित्ति पर अथवा परिधीय भाग में लगे रहते हैं। अण्डाशय एक कोष्ठक होता है किन्तु आभासी पट बनने के कारण दो कोष्ठक में विभक्त हो जाता है। इसके उदाहरण हैं सर्सों तथा आर्जेमोन हैं। जब बीजाण्ड केन्द्रीय कक्ष में होते हैं और यह पुटीय नहीं होते जैसे कि डाइऐन्थस तथा प्रिमगुलाब, तब इस प्रकार के बीजाण्डन्यास को मुक्तस्तम्भीय कहते हैं। आधारी बीजाण्डन्यास में बीजाण्डासन अण्डाशय के आधार पर होता है और इसमें केवल एक बीजाण्ड होता है। इसके उदाहरण सूर्यमुखी, गेन्दा हैं।

सन्दर्भ
-------

इन्हें भी देखें
---------------

| * दे
* वा
* सं
फूल |
| --- |
| • अमलतास • कचनार • कनेर • कमल • केवड़ा • गुड़हल • गुलदाउदी • गुलमेंहदी • गुलमोहर • डैफ़ोडिल • गुलाब • गेंदा • नरगिस • चंपा • चमेली • प्राजक्ता• पीताम्बर • मोगरा • जूही • रजनीगन्धा • सदाफूली • रैफ्लेशिया • नीलकमल • नागचम्पा • मालती • मौलश्री • |
**बीघा** भारत के कुछ हिस्सों तथा नेपाल एवं बांग्लादेश में जमीन की माप करने का पारम्परिक पैमाना है जिसका प्रयोग अब भी किया जाता है। भारतीय राज्य बंगाल, बिहार, गुजरात, असम इत्यादि में इसका प्रयोग होता है।  **बीघा** हिन्दू लम्बाई गणना में क्षेत्रफ़ल मापने की इकाई है। एक बीघा १५०० से २५ऊ वर्ग मीटर तक होता है,. और यहभारत के अलावा नेपाल में भी प्रचलित है। 

राजस्थान में एक बीघा एक एकड़ से थोड़ा छोटा होता है और महाराष्ट्र में एक बीघा में २० गुंठे होते है। हरियाणा में एक एकड़ में ५ बीघे होते हैं। 

बिहार के गोपालगंज,सीवान,सारण तथा चंपारण ज़िला में जमीन की नापी ज्यादातर जगहों पर,
१ लग्गी= ६ हाथ के आधार पर की जाती है।
आईए जानते है, यहां के अमीनी से संबंधित कुछ महत्वपूर्ण तथ्य:
1 लग्गी=6हाथ,
1 हाथ=1.5फुट=18इंच,
1 जरीब=100कड़ी=66फीट,
1 कड़ी=7.92इंच=0.66फीट,

  

1बीघा=20 कट्ठा,
1कट्ठा=20 धुर,
1धुर=20 धुरकी

वर्गकड़ी से धुर, कट्ठा एवं डिसमिल में निकालने का सूत्र:
सबसे महत्वपूर्ण फॉर्मूला नीचे दी गई है, जिसे हमेशा याद रखें।

1 कट्ठा=3.72 डिसमिल,
1 डिसमिल=5.376 धुर,
1 धुर= 185.95 वर्गकड़ी 

किसी वर्गकार या आयतकार प्लॉट का एरिया गुनिया से धुर में निकालने की विधि -

सबसे पहले गुनिया से प्लॉट के नक्शा, पर खेसरा संख्या के अनुसार उसकी दिशा देख कर,लंबाई तथा चौड़ाई को नापते है।

इसके बाद उसके लंबाई और चौड़ाई को गुणा करके 186 से भाग दे देते है। जो उस प्लॉट के एरिया (रकबा) का मान धूर में निकलता है।

तत्पश्चात् जरीेब से प्लॉट को नाप कर देखते है। प्लॉट के लंबाई, तथा चौड़ाई को नापते है । ये जो मान वर्ग कड़ी में आता है, उसको 186 से भाग देने पर धुर में मान निकल जाता है।

Note- सामान्यतया कैलकुलेशन करते समय 185.95 को 186 के बराबर लेते है।

इन्हें भी देखें
---------------

* भारतीय नाप एवं तौल
हिन्दू देवता के लिए, जगन्नाथ देखें।

१८५१ में *Illustrated London Reading Book* में चित्रित जगरनॉट का रथ
 २००७ का आधुनिक उत्सव
**जगरनौट** (आईपीए: /dʒʌɡɚnɔːt/) अंगेजी भाषा में प्रयोग होने वाला एक शब्द हैं।

यह शब्द संस्कृत शब्द **जगन्नाथ** से बना है। *जगन्नाथ* (अर्थात "विश्व का स्वामी") जो कि भारत के प्राचीन वैदिक धर्मग्रन्थों में वर्णित भगवान कृष्ण के अनेक नामों में से एक है। भारत के सर्वाधिक प्रसिद्ध मन्दिरों में से एक जगन्नाथ मन्दिर पुरी, ओड़िशा में है। इस मन्दिर में सालाना रथ यात्रा महोत्सव होता है जिसमें भगवान जगन्नाथ (कृष्ण), देवी सुभद्रा तथा भगवान बलभद्र (कृष्ण के ज्येष्ठ भ्राता) की मूर्तियों को रथ में बैठाकर यात्रा पर ले जाया जाता है।

व्युत्पत्ति
-----------

|  |  |
| --- | --- |
|  | ***juggernaut*** को विक्षनरी में देखें जो एक मुक्त शब्दकोश है।  |

भारत में

भारत में १५ सदिमे बंगाल के रास्ते बहुत ज्यादा मिस्नरीज भारत में मूर्ति पुजको का धर्म परिवर्तन करने बंगाल के रास्ते से आज के ओड़िशा राज्य में आए उनमें से एक क्लॉडियस बुकानन भी था जो कि बकियोकी तरही हिन्दुओं का विरोधी और उनसे द्वेष भावना रखने वाला था। इन सबने वहां पर भगवान जग्गनाथ मूर्ति पूजक भारतीयों की अटूट आस्था का प्रतीक लगे। ब्रिटिश लोग भारत के सबसे का ठीक तरीके से उच्चारण नहीं कर पाते थे इसलिए वह इसका उच्चारण जग्गानाथ की जगह जगरनॉट कहते थे। उन्होंने वहां पर धरती के स्वामी भगवान जग्गनाथ के जरिए हिंदू या सनातन धर्मियोको पूरी दुनिया में बदमान करने हेतु जग्गानाथ भगवान को खून पिचासू, हिंसक और लोगो का खून पीने वाला कहा जो कि किसी भी तरीके से सही या लॉजिकल भी नहीं था।

क्लॉडियस बुकानन ने अपनी विवादित पुस्तक में "भगवान जन्नाथ को और हिन्दुओं को खून पीचासू, हिंसक और बिछड़ा हुए कहा है।" उसने अपनी पुस्तक में यह भी कहा है कि "भगवान जग्गानाथ की निकालने वाली वार्षिक यात्रा में लोग उनके रथ के नीचे लेटके अपनी जान दे देते थे और इस तरह भगवान खुश होते थे।" यह सभी बाते का वास्तविकता से कोई संबंध नहीं था। यह तो हिन्दुओं को बदनाम करने की साज़िश थी। इस तरह हिन्दुओं के देवता भगवान जग्गानाथ जो कि प्रेम, दया और कर्म कि बात करने वाले भगवान कृष्णा के प्रतीक है उन्हें बदनाम करने की साज़िश की और उनके द्वारा भगवान जग्गनाथ को जगरनॉट की उपाधि दी गई जो की गलत है।

समय के चलते आज उस शब्द का इस्तेमाल संभवित शब्द या रूपक शक्ति की व्याख्या के लिये होता है। यह प्रायः किसी बड़ी मशीन या किसी टीम या इकट्ठे कार्य करने वाले लोगों के समूह के लिये या किसी करिश्माई नेता द्वारा चलाये जा रहे उभर रहे राजनीतिक आन्दोलन के लिये प्रयुक्त होता है। इसका सम्बन्ध प्रायः कुचले जाने अथवा भौतिक हानि से जोड़ा जाता है। विक्टोरिया ऐरा में इस शब्द का प्रयोग शराबी व्यक्ति के लिए भी प्रयोग होता था।

जो कि भगवान जग्गानाथ के लिए बिल्कुल सही नहीं है और से हिन्दुओं को बदनाम करने की साज़िश है सायाद यहीं कारण है कि आज भारत का कोई भी सनातनी हिन्दू इस सब का प्रयोग नहीं करता।

सन्दर्भ
-------

1. ↑  "dictionary.reference.com". मूल से 12 फ़रवरी 2012 को पुरालेखित. अभिगमन तिथि 21 सितंबर 2010.
**बुद्धिवर्धक सभा** या **बुद्धिवर्धक हिन्दू सभा** मुम्बई में ब्रिटिश काल में बनी सामाजिक-धार्मिक सुधार को समर्पित एक संस्था थी। इसकी स्थापना मुम्बई की ही एक दूसरी समाजसुधारक संस्था 'ज्ञान प्रसारक मण्डल' के सदस्यों ने १८५१ ई में की थी। इसके संस्थापकों में नर्मदाशंकर दवे का नाम विशेष उल्लेखनीय है। ज्ञान प्रसारक मण्डल, मुम्बई के एल्फिन्स्टोन इन्स्टिट्यूट (अब एल्फिन्स्टोन कॉलेज) के साहित्यिक एवं वैज्ञानिक समिति की एक शाखा थी। 

बुद्धिवर्धक सभा का उद्देश्य गुजराती हिन्दुओं के सामाजिक कल्याण के लिए काम करना था तथा समाज में परिवर्तन के लिए जनमत तैयार करना था। इसके लिए वे व्याख्यान, वाद-विवाद, और लेखन का सहारा लेते थे। बुद्धिवर्धक सभा की स्थापना में सम्मिलित अन्य लोग थे, प्राणलाल मथुरादास, मोहनलाल रणछोड़दास झावेरी, कर्षणदास मूलजी, तथा दलपतराम।

बॉम्बे के एल्फिंस्टन इंस्टीट्यूशन ने पश्चिमी भारत में सुधार आंदोलनों के लिए एक बौद्धिक पृष्ठभूमि प्रदान करने में एक महत्वपूर्ण भूमिका निभाई। जून 1848 में, इसके छात्रों ने स्टूडेंट्स लिटरेरी एंड साइंटिफिक सोसाइटी शुरू की। सितंबर 1848 में, इस समाज की दो अन्य शाखाएँ स्थापित की गईं, एक गुजराती और दूसरी मराठी । गुजराती शाखा को ज्ञान प्रसारक मंडली (ज्ञान के संवर्धन के लिए सोसायटी) के रूप में जाना जाता था, और अध्यक्षता रणछोड़दास गिरधरभाई झवेरी ने की थी। इस मंडली के अधिकांश सदस्य पारसी छात्र थे।

1850 में, ज्ञान प्रसारक मंडली के युवा हिंदू सदस्यों ने महसूस किया कि हिंदू कल्याण पर अधिक ध्यान देने के लिए एक विशेष संगठन आवश्यक था। तदनुसार, जून 1850 में, नर्मद, मायाराम शंभूनाथ, कल्याणजी शिवलाल और नारायणदास कल्याणदास सहित दोस्तों के साथ, सुधारों की हिंदू चर्चा को आगे बढ़ाने के उद्देश्य से जुवान पुरुषोनी किसी भी बुद्ध वर्द्धक सभा की स्थापना की। नर्मद इसके अध्यक्ष थे। 23 मार्च 1851 को, समाज का ध्यान केंद्रित करने के लिए, और इसका नाम बदलकर बुद्घिवर्द्धक हिंदू सभा करने का निर्णय लिया गया। उसी दिन पहली बैठक हुई, और नियम अपनाए गए। मोहनलाल रणछोड़दास झावेरी और किशोरलाल को क्रमशः सचिव और कोषाध्यक्ष के साथ प्राणलाल मथुरादास को बुद्घिवर्द्धक हिंदू सभा के पहले अध्यक्ष के रूप में नियुक्त किया गया था। रुपये के शुल्क के लिए 70 सदस्यों ने उद्घाटन बैठक में दाखिला लिया। 2 प्रति माह। सभा के नियमों के अनुसार, सदस्यता हिंदू लोगों के लिए प्रतिबंधित थी। हालाँकि, अन्य लोगों को चर्चा में भाग लेने के लिए आमंत्रित किया गया था।

अगले 20 वर्षों में, बुद्घिवर्द्धक हिंदू सभा और उसके सदस्यों ने बॉम्बे शहर और गुजरातके अन्य शहरों के सामाजिक सुधार आंदोलनों में महत्वपूर्ण भूमिका निभाई। अपने संस्थापकोंके क्रमिक निधन के साथ, 1876 के बाद सभा की स्थिति में गिरावट शुरू हुई।
भारत में शराब पीने की कानूनी उम्र और शराब की बिक्री तथा खपत को नियंत्रित करने वाले कानून प्रत्येक राज्यों में अलग-अलग हैं। भारत में मुख्य रूप से बिहार, गुजरात, नागालैंड, और मिजोरम राज्यों के अलावा केंद्र शासित प्रदेश लक्षद्वीप में शराब का सेवन प्रतिबंधित है। मणिपुर के कुछ जिलों में शराब पर आंशिक रूप से प्रतिबंध लगाया गया है। इसके अलावा अन्य सभी भारतीय राज्य शराब की बिक्री की अनुमति देते हैं लेकिन शराब पीने की कानूनी उम्र को भी तय करते हैं, जो प्रत्येक क्षेत्र में अलग-अलग उम्र में निर्धारित होती है। कुछ राज्यों में विभिन्न प्रकार के मादक पेय के लिए पीने की कानूनी उम्र अलग-अलग है।

आर्थिक सहयोग और विकास संगठन अंग्रेज़ी: OECD के आंकड़ों के अनुसार कानूनी प्रतिबंधों के बावजूद भी भारत में शराब की खपत 20 वर्षों की अवधि में 55% से अधिक बढ़ोतरी हुई है। इसका कारण यह है कि आम तौर पर ग्राहकों द्वारा व्यापार संबंधों में कानूनी नियमों का पालन नहीं किया जा रहा है।

इतिहास
------

शराब पर पहली बार प्रतिबंध बॉम्बे प्रांत के मुख्यमंत्री मोरारजी देसाई ने 1954 में लगाया था। यह प्रतिबंध वहाँ के कोली जाति के समुदाय पर लगाया गया था जहाँ महाराष्ट्र के धारावी में शराब की निर्माणशालाएँ स्थित थी। कोली समुदाय द्वारा जामुन, अमरूद, संतरा, सेब और चीकू इत्यादि फलों से शराब निर्माण का कार्य किया गया। 1954 में मोरारजी देसाई के शराब पर प्रतिबंध लगाने पर कोली समुदाय ने इसका कड़ा विरोध किया और दूर-दूर तक रैलियां निकाली गईं। उन्होंने देसाई पर आरोप लगाया कि 'यह दारू-बंदी नहीं है, यह देश-बंदी है' क्योंकि देसाई राज्य में विदेशी शराब बेचते हैं लेकिन हमारे घर की शराब पर प्रतिबंध लगाते हैं। शराब पर प्रतिबंध से पहले, धारावी के कोली कानूनी रूप से शराब का निर्माण करते थे लेकिन बाद में शराबबंदी लागू होने पर व्यावसायिक शराब का उत्पादन बंद हो गया और कोली समुदाय का इस क्षेत्र में एकाधिकार हो गया।

सन्दर्भ
-------

1. ↑  "दुनिया भर में न्यूनतम आयु सीमा". Icap.org. मूल से 5 मई 2015 को पुरालेखित. अभिगमन तिथि 18 मई 2015.
2. ↑  "नागालैंड में शराब प्रतिबंधित रहेगी". Ucanews.com. मूल से 28 सितम्बर 2013 को पुरालेखित. अभिगमन तिथि 18 मई 2015.
3. ↑  "भारत के केरल उच्च न्यायालय ने शराब बंदी को बरकरार रखा". *BBC News*. BBC. 30 October 2014. अभिगमन तिथि 8 August 2015.
4. ↑  "20 वर्षों में 55% तक शराब पीने वाले भारतीय - टाइम्स ऑफ इंडिया". Timesofindia.indiatimes.com. अभिगमन तिथि 18 मई 2015.
5. ↑  "भारत में जहरीली शराब से उत्तर प्रदेश में 29 की मौत - बीबीसी न्यूज़". *BBC News*. Bbc.com. 13 जनवरी 2015. अभिगमन तिथि 18 मई 2015.
6. ↑  अग्रवाल, शिल्पा (2009-04-01). *हांटिंग बॉम्बे* (अंग्रेज़ी में). नई दिल्ली, भारत, एशिया: सोहो प्रेस. आई॰ऍस॰बी॰ऍन॰ 978-1-56947-708-3.सीएस1 रखरखाव: तिथि और वर्ष (link)
7. ↑  शर्मा, कल्पना (2000). *रिडिस्कवरिंग धारावी: स्टोरीज फ्रॉम एशियाज लार्जेस्ट स्लम* (अंग्रेज़ी में). नई दिल्ली, भारत, एशिया: पेंगुइन बुक्स इंडिया. पपृ॰ 45–46. आई॰ऍस॰बी॰ऍन॰ 978-0-14-100023-7.सीएस1 रखरखाव: तिथि और वर्ष (link)
8. ↑  वीन्स्टीन, Liza (2014-04-01). *द ड्यूरेबल स्लम: धारावी एंड राइट टू स्टे पुट इन ग्लोबलाइज़िंग मुंबई* (अंग्रेज़ी में). U of Minnesota Press. आई॰ऍस॰बी॰ऍन॰ 978-1-4529-4112-7.
राष्ट्रपति ओबामा भारत नवम्बर 6, 2010 पर पहुंचे। उन्होने 6 नवम्बर 2010 को मुंबई में भारत-अमेरिका व्यापार और उद्यमिता के [[]] शिखर सम्मेलन को संबोधित किया, जिसके बाद उन्होने  2008 के मुंबई हमलों के शिकार लोगों को श्रद्धांजलि अर्पित की।राष्ट्रपति ओबामा ने अपनी मुंबई यात्रा के दौरान  मणि भवन, महात्मा गाँधी के घर का दौरा किया। सेंट ज़ेवियर्स कॉलेज, मुंबई की यात्रा पर एक छात्र के  प्रश्न का जवाब देते हुए ओबामा ने  कहा कि संयुक्त राज्य अमेरिका देश के भीतर एक कैंसर पर विचार को समाप्त करने के लिए पाकिस्तानी सरकार के साथ काम करने के लिए प्रतिबद्ध है| उन्होने भारत और पाकिस्तान के बीच मध्यस्थता करने से खारिज कर दिया और कहा कि यह अपने संबंध सुधारने के लिए  दो पड़ोसियों पर निर्भर है। उन्होने आतंकवादियों के खिलाफ लड़ाई में धीमी गति से चलने के लिए पाकिस्तान की आलोचना की।

दिल्ली में अपने प्रवास के दौरान उन्होने मुगल सम्राट हुमायूं के मकबरे का दौरा किया और राज घाट पर मोहनदास करमचंद गांधी को श्रद्धांजलि अर्पित की। फिर ओबामा परिवार का   नई दिल्ली में राष्ट्रपति भवन में एक औपचारिक स्वागत किया गया।

सन्दर्भ
-------

1. ↑
2. 1 2  "Obama Visit To India Schedule". मूल से 9 नवंबर 2010 को पुरालेखित.
3. ↑  "Major India Business Summit to Feature President Obama". Bloomberg. 5 अक्टूबर 2010. मूल से 12 जुलाई 2011 को पुरालेखित. अभिगमन तिथि 6 अक्टूबर 2010.
4. ↑  Stolberg, Sheryl (7 नवम्बर 2010). "In India, Obama Faces Tough Questions From Students". *दि न्यू यॉर्क टाइम्स*. मूल से 12 फ़रवरी 2011 को पुरालेखित. अभिगमन तिथि 7 नवम्बर 2010.
5. ↑  "Will not mediate between India and Pakistan: Obama". *NDTV*. 7 नवम्बर 2010. मूल से 9 नवंबर 2010 को पुरालेखित. अभिगमन तिथि 7 नवम्बर 2010.
6. ↑  "Barack Obama criticises Pakistan on terrorism fight". *BBC*. 7 नवम्बर 2010. मूल से 8 नवंबर 2010 को पुरालेखित. अभिगमन तिथि 7 नवम्बर 2010.
उत्तरी अंध महासागर में फ्रिसलैंड नामक वेताल द्वीप को दर्शाता 1558 का ज़ीनो मानचित्र**ज़ीनो मानचित्र**, उत्तरी अंध महासागर के उस मानचित्र को कहते हैं जिसका प्रकाशन 1558 में पहली बार वेनिस में निकोलो ज़ीनो द्वारा किया गया था। निकोलो ज़ीनो विख्यात ज़ीनो बन्धुओं का वंशज था।

युवा ज़ीनो ने यह मानचित्र, पत्रों की श्रृंखला के साथ प्रकाशित किया था जिनके बारे में उसका दावा था कि वो उसे उसके वेनिस स्थित उसने परिवारिक घर के एक गोदाम से मिले थे। ज़ीनो के अनुसार यह मानचित्र और पत्र सन 1400 के आस-पास के थे और इनमें ज़ीनों बन्धुओं द्वारा 1390 के दशक के दौरान की गयी लंबी समुद्री यात्रा का वर्णन था जो उन्होने ज़िश्म्नी नामक राजकुमार के कहने पर की थी। कुछ व्याख्याओं के अनुसार यह यात्रा उत्तर अटलांटिक को पार कर, उत्तरी अमेरिका पहुँची थी।

अधिकांश इतिहासकार इस मानचित्र और इससे जुड़ी व्याख्याओं को झूठ मानते हैं। उनका मानना है कि युवा ज़ीनो का यह सब करने का उद्देश्य क्रिस्टोफ़र कोलम्बस से पहले नयी दुनिया की खोज करने का दावा करना था। मानचित्र की प्रमाणिकता के खिलाफ सबसे बड़े सबूत मानचित्र पर उत्तरी अन्ध महासागर और आइसलैंड के तट के पास अंकित कुछ द्वीपों का अस्तित्व में नहीं होना है। इनमें से एक द्वीप फ्रिसलैंड है जिस पर ज़ीनो बन्धुओं ने कथित तौर पर कुछ समय बिताया था।

आधुनिक इतिहासकार इस मानचित्र को उस समय उपलब्ध मानचित्रों पर आधारित एक स्वरचित मानचित्र मानते हैं।

सन्दर्भ
-------
तोकमोक शहर के पास चुय नदी का एक नज़ारा
**चुय नदी** (किरगिज़: Чүй, काज़ाख़​: Шу, अंग्रेज़ी: Chuy) उत्तरी किरगिज़स्तान और दक्षिणी काज़ाख़​स्तान में बहने वाली १,०६७ किमी (६६३ मील) लम्बी एक नदी है। यह किरगिज़स्तान की सबसे लम्बी नदियों में से एक है। किरगिज़स्तान के उत्तरतम प्रांत, चुय ओब्लास्त, का नाम इसी नदी पर रखा गया है। किरगिज़स्तान की राजधानी बिश्केक इसी नदी की एक उपनदी के किनारे बसी हुई है।

मार्ग
-----

चुय नदी किर्गिज़स्तान के नारीन प्रांत (Нарын, Naryn) के कोचकोर ज़िले में कोचकोर नदी और झ़ून-अरिक नदी (Joon Aryk) के विलय से बनती है। 'झ़ून-अरिक' में बिंदु वाले 'झ़' के उच्चारण पर ध्यान दें, क्योंकि यह 'ज', 'झ' और 'ज़' से अलग है और 'टेलिविझ़न' और 'मेझ़र' के 'झ़' से मिलता है। इस विलय-स्थल के बाद चुय नदी इसिक कुल झील के पास पहुँचती है लेकिन उस से मिलने की बजाए उत्तर-पश्चिम को मुड़ जाती है। बूम तंग घाटी (Boom Gorge) से गुज़रकर यह चुय वादी के मैदान में पहुँचती है जहाँ किर्गिज़स्तान की राजधानी बिश्केक और काज़ाख़​स्तान का शू (Шу, Shu) शहर स्थित हैं। इस नदी के जलसम्भर की काली मिटटी बहुत ही उपजाऊ मानी जाती है। जब यह किर्गिज़स्तान से काज़ाख़​स्तान की सरहद पर पहुँचती है तो लगभग १०० किमी तक यह उन दोनों देशों की अंतर्राष्ट्रीय सीमा के साथ चलती है। काज़ाख़​स्तान में जाकर यह शुष्क स्तेपी में ही सूख जाती है। पुराने ज़माने में यह बारिशों के दौरान सिर दरिया तक पहुँच जाती थी लेकिन अब ऐसा नहीं होता।

चुय नदी के नज़ारे
-----------------

* बूम तंग घाटी में (Boom Gorge)
* चुय वादी में बुराना बुर्ज के पास पुरातन वस्तुएँ
* चुय वादी में मिलयनफ़न के पास
* कोरदे सरहदी इलाक़ा
* कज़ाख़स्तान का शु शहर

इन्हें भी देखें
---------------

* किरगिज़स्तान
* काज़ाख़​स्तान

सन्दर्भ
-------

1. ↑  Lonely Planet Central Asia, Bradley Mayhew, Greg Bloom, Paul Clammer, pp. 298, Lonely Planet, 2010, ISBN 978-1-74179-148-8, *... In 1825, by a Silk Road settlement on a tributary of the Chuy River, the Uzbek khan of Kokand built a little clay fort, one of several along caravan routes through the Tian Shan mountains ...*
2. ↑  The encyclopedia britannica: a dictionary of arts, sciences, literature and general information, Volume 26 Archived 2014-02-10 at the Wayback Machine, ed. Hugh Chisholm, pp. 304, Cambridge University Press, 1911, *... Two former right-hand tributaries of the Syr - the Chu and the Sary-su - now disappear in the sands some 60 miles before reaching it ...*
**बुर्राक़** इस्लामिक मान्यताओं में एक जानवर है जो निकट पूर्वी पौराणिक संकर (विशेष रूप से मेसोपोटामिया सुरक्षात्मक देवताओं) से मिलता-जुलता है, जिसे कुछ पैगंबरों के लिए परिवहन कहा गया था।
इस्रा और मेराज के बारे में विशेष रूप से हदीस का वर्णन है कि बुर्राक़ ने मक्का और यरुशलम से इस्लामिक पैगंबर मुहम्मद को स्वर्ग में ले जाकर रात में वापस कर दिया। इस स्थल पर गुंबद-ए-सख़रा और अल-अक्सा मस्जिद मौजूद है।

विवरण
-----

यद्यपि हदीस स्पष्ट रूप से बुर्राक़ को एक मानवीय चेहरा होने के रूप में संदर्भित नहीं करता है, नियर ईस्ट और फारसी कला लगभग हमेशा इसे चित्रित करती है - एक ऐसा चित्रण जिसने भारतीय और फारसी इस्लामी कला में अपना रास्ता पाया। यह एक "सुंदर चेहरे" के रूप में वर्णित जानवर की व्याख्या से उत्पन्न हुआ हो सकता है क्योंकि चेहरा सबसे अच्छा होने के बजाय मानव होता है।

सातवें स्वर्ग की यात्रा
-----------------------

मुख्य लेख: इस्रा और मेराज
इस्लामी परंपरा के अनुसार, 7 वीं शताब्दी के दौरान मुहम्मद के नबी बनने के दस साल बाद नाइट जर्नी हुई। मुहम्मद अपने चचेरे भाई के घर (फकीता बिन अबी तालिब के घर) में मक्का गए थे, जब वह अल-मस्जिद अल-हरम (अल-हरम मस्जिद) गए थे। जब वह काबा में आराम कर रहे थे, तब जिब्राईल ने उन्हें बुर्क़ा लाते हुए दिखाई, जो मुहम्मद को आर्कान्जेल्स कंपनी में अल-मस्जिद अल-अक्सा में ले गया, [कुरान 17: 1] पारंपरिक रूप से यरूशलेम में टेम्पल माउंट होने के लिए आयोजित किया गया। 

इस स्थान पर, वह बुर्राक़ से उतरा, पवित्र मंदिर (बेत अल-मकदीस) की साइट पर प्रार्थना की, और फिर इसे फिर से घुड़सवार किया जैसे कि वह जीव सात आकाशों पर चढ़ गया जहां वह एडम, यीशु और उसके चचेरे भाई जॉन बैपटिस्ट से मिला , यूसुफ, हनोक हारून, मूसा और अब्राहम एक-एक करके जब तक वह भगवान के सिंहासन पर नहीं पहुँच गया। ईश्वर ने उसे शब्द और निर्देश देने के साथ संवाद किया, सबसे महत्वपूर्ण बात यह कि मुसलमानों को नमाज़ अदा करने की आज्ञा दी, शुरू में दिन में पचास बार। मूसा के आग्रह पर, मुहम्मद अंततः पांच की संख्या को कम करने से पहले कई बार अल्लाह के पास लौटा।

पश्चिमी दीवार
-------------

द बुराक वॉल (नारंगी में परिक्रमा) अल-बुराक मस्जिद के सामना है
विभिन्न विद्वानों और लेखकों, जैसे इब्न अल-फकीह, इब्न अब्द रब्बीह, और अब्द अल-गनी अल-नबुलसी ने उन स्थानों का सुझाव दिया है जहां बुराक को कहानियों में माना जाता था, ज्यादातर हरम के दक्षिण-पश्चिम कोने के पास के स्थान। हालांकि, कई शताब्दियों के लिए पश्चिमी वॉल प्लाजा के दक्षिणी छोर पर दीवार के अंदर पसंदीदा स्थान अल-बुराक मस्जिद रहा है। मस्जिद एक प्राचीन मार्ग से ऊपर बैठती है जो एक बार लंबे समय से सील की गई बार्कलेज़ गेट के माध्यम से निकलती है जिसका विशाल लिंटेल माघरेबी गेट के नीचे दिखाई देता है। पश्चिमी दीवार से निकटता के कारण, दीवार के बगल का क्षेत्र कम से कम 19 वीं शताब्दी से बुराक से जुड़ा हुआ है।

यह भी देखें
-----------

* टेम्पल माउंट
* अल-अक्सा मस्जिद
* अल-बुराक मस्जिद

सन्दर्भ
-------

1. ↑  "बुर्राक़ rekhta".
2. ↑  "यरुशलम का धार्मिक महत्व". मूल से 28 मई 2019 को पुरालेखित. अभिगमन तिथि 16 मई 2019.

बाहरी कड़ियाँ
-------------
चुम्बकीय प्रवर्धक के कार्य का सिद्धान्त ; I2 डीसी धारा है जिसे बढ़ा-घटाकर प्रेरक का प्रेरकत्व घटाया-बढ़ाया जाता है।
लार्स लन्ढाल नामक स्विस इंजीनियर द्वारा डिजाइन किया गया एक चुम्बकीय श्रव्य प्रवर्धक
**चुम्बकीय प्रवर्धक** (magnetic amplifier या "mag amp") एक विद्युतचुम्बकीय युक्ति है जिसके द्वारा विद्युत संकेतों को प्रवर्धित किया जाता है। इसका विकास २०वीं शताब्दी के आरम्भिक दिनों में हुआ था। यह निर्वात नलिका प्रवर्धकों का एक विकल्प हुआ करता था। इसकी मजबूती तथा अधिक विद्युत धारा प्रदान करने की क्षमता इसकी विशेषता थी। द्वितीय विश्वयुद्ध में जर्मनी ने इसकी डिजाइन को उँचाई प्रदान की और इसका उपयोग V-2 रॉकेट में किया। शक्ति के नियन्त्रण के लिए १९४७ से १९५७ तक इसका खूब प्रयोग किया गया, किन्तु उसके बाद ट्रांजिस्टर के आ जाने से इसका उपयोग क्षीण होता गया। आज इसका उपयोग नहीं के बराबर होता है। आज भी कहीं-कहीं चुम्बकीय प्रवर्धक तथा ट्रांजिस्टर मिलाकर काम में लिए जाते हैं।

देखने पर चुम्बकीय प्रवर्धक, ट्रान्सफॉर्मर जैसा ही दिखता है किन्तु इसके कार्य का सिद्धान्त बिल्कुल अलग है। वास्तव में, चुम्बकीय प्रवर्धक, एक संतृप्त्य प्रेरक (saturable reactor) है।

सन्दर्भ
-------

इन्हें भी देखें
---------------

* चुम्बकीय आंकड़ा भण्डारण
* चुम्बकीय प्रोत्थापन (Magnetic levitation)
* नियत वोल्टता ट्रान्सफॉर्मर (CVT)
CRGO के लिये शैथिल्य पाश (लूप)
चुम्बकन का सैद्धान्तिक मॉडल (Stoner–Wohlfarth model) चुम्बकीय क्षेत्र h के साथ चुम्बकन m के परिवर्तन का ग्राफ। मूलबिन्दु से आरम्भ करके वक्र का ऊपर जा रहा भाग 'आरम्भिक चुम्बकन वक्र' (initial magnetization curve) है। स्ंतृपि (सैचुरेशन) के बाद यह वक्र नीचे आने लगता है और फिर ऊपर उठता है। इस पाश (लूप) को 'मुख्य लूप' कहते हैं। अक्षों द्वारा काटे गए भाग hc तथा mrs को क्रमशः *निग्राहिता (coercivity) और and* चुम्बकत्वावशेष (remanence) कहते हैं। 
लौहचुम्बकीय पदार्थों में **चुम्बकीय शैथिल्य** (मैग्नेटिक हिस्टेरिसिस) बहुत जानी-पहचानी परिघटना है। जब लौहचुम्बकीय पदार्थ के ऊपर कोई वाह्य चुम्बकीय क्षेत्र लगाया जाता है तो इसके आणविक द्विध्रुव स्वयं को उस वाह्य क्षेत्र की दिशा में घुमा लेते हैं। किन्तु उस क्षेत्र को शून्य कर देने के बाद भी इन परमाणविक द्विध्रुओं का कुछ भाग उसी दिशा में बना रहता है। इसी कारण लोहे को चुम्बकित करने के बाद उसका चुम्बकत्व अनन्त काल तक बना रह सकता है। और यदि इसे विचुम्बकित करना हो तो इसके लिये उल्टी दिशा में वाह्य चुम्बकीय क्षेत्र लगाना पड़ता है। चुम्बकीय शैथिल्य एक प्रकार की स्मृति के सदृश है जिसका उपयोग कम्प्यूटर के आरम्भिक दिनों में स्मृति (मेमोरी) के रूप में किया जाता था।

शैथिल्य के कारण ऊर्जा ह्रास
---------------------------

ट्रान्सफॉर्मर, मोटर आदि युक्तियों में जो चुम्बकीय क्रोड उपयोग में लाया जाता है उसके बी-एच वैशिष्ट्य (B-H characteristics) शैथिल्य-युक्त होता है। उसके कारण उसके क्रोड में ऊर्जा की हानि होती है जिसे शैथिल्य ह्रास (हिस्टेरिसिस लॉस) कहते हैं। इसे कम करने के लिए ऐसे क्रोड का उपयोग किया जाता है जिसके बी-एच लूप का क्षेत्रफल कम से कम हो; क्योंकि बी-एच लूप का क्षेत्रफल, प्रत्येक ए.सी. चक्र में, क्रोड के ईकाई द्रव्यमान में होने वाली ऊर्जा हानि को दर्शाता है।

इन्हें भी देखें
---------------

* शैथिल्य
Social democratic party in Nepalसाँचा:SHORTDESC:Social democratic party in Nepal

**जनता प्रगतिशील पार्टी (नेपाल)** नेपालका एक राजनीतिक पार्टी है। पार्टी की आधिकारिक घोषणा १७ जनवरी २०२२ को की गई। हृदयेश त्रिपाठी नेई पार्टी के अध्यक्ष होने की उम्मीद है। पार्टी के राष्ट्रीय सभा चुनावों से पहले दिसंबर में पंजीकृत की है।

इतिहास
------

अगस्त 2021 तक, पार्टी के सदस्यों ने एक स्वतंत्र राजनीतिक समूह के रूप में अपनी उम्मीदवारी भरी थी। सीपीएन (यूएमएल) और इस समूह के बीच हुए समझौते के तहत उनके पास चुनाव चिन्ह सन था। प्रतिनिधि सभा के सदस्य के रूप में बृजेश कुमार गुप्ता और हृदयेश त्रिपाठी जीते। इसी तरह, अजय शाही और धर्म लाल श्रीवास्तव ने लुंबिनी प्रांत के प्रांतीय विधानसभा चुनाव में उम्मीदवार के रूप में जीत हासिल की। हालांकि ईश्वर दयाल मिश्रा और पशुपति दयाल मिश्रा चुनाव जीतने का प्रबंधन नहीं कर सके। पार्टी के एक सप्ताह के भीतर पंजीकृत होने की उम्मीद है, जबकि प्रक्रिया पहले ही शुरू हो चुकी है।

सन्दर्भ
-------

1. ↑  Setopati, Sanjib Bagale ::. "I am preparing to form new party: Health Minister Tripathi". *Setopati*. अभिगमन तिथि 2021-11-21.सीएस1 रखरखाव: फालतू चिह्न (link)
2. ↑  Republica. "Hridayesh Tripathi to form a new party". *My Republica* (अंग्रेज़ी में). अभिगमन तिथि 2021-11-21.
**जयानक** पृथ्वीराज चौहान के राजकवि थे। ये पृथ्वीराजविजयमहाकाव्यम् के रचयिता थे।

जयानक को कहीं 'जयनक' और कहीं 'जगनक' भी लिखा गया है। वह कश्मीरी चरित-लेखकों में से एक थे। वह कश्मीर मे जन्मे शासनिक कुल के राव भट थे। वह स्वयं अपने को ऋषि उपमन्यु के कुल का बतलाते हैं। उनका पालन-पोषण देवी शारदा ने किया था जिसको लोग ज्ञान की देवी भी कहते हैं। इससे पता चलता है कि उनकी माता (और पिता भी) का स्वर्गवास उनके बाल्यकाल में हो गया था। कश्मीर से चलकर चाहमान दरबार में वह तराइन के प्रथम युद्ध के पूर्व आये थे, जहाँ चाहमान नरेश, राजकवि पृथ्वीभट्ट तथा अन्य अधिकारियों ने उनका जोरदार स्वागत किया था। जयानक ज्योतिष, तर्क, व्याकरण तथा आगमिक एवं वैदिक परम्पराओं के ज्ञाता थे। वह एक विद्वान् कवि थे। कादम्बरी, किरातार्जुनीय तथा रघुवंश के साथ ही वाल्मीकि के रामायण से वे अधिक प्रभावित एवं प्रेरित थे। उन्होंने भास, व्यास, वाल्मीकि की वन्दना भी की है जिससे उक्त बात स्वतः सिद्ध हो जाती है।

जयानक ने ग्रन्थ-रचना के गुण अपने पूर्ववर्ती-काल से प्रचलित विजय-काव्य परम्परा से ग्रहण किया था। प्राचीन विजेता के चरित-वंश और विजयों के विवरण से भी प्रेरित हुए थे। इस क्षेत्र में वे अपने को वाल्मीकि का अवतार कहते और मानते थे। वाल्मीकि पर ब्रह्मा की और अपने पर शारदा देवी की कृपा मानते थे। उनकी प्रसिद्ध पुस्तक 'पृथ्वीराज-विजय' सम्भवतः 1192-1193 के बीच लिखी गयी थी। यह इतिहासविदित तथ्य है कि तराइन के मैदान मे गोरी के साथ पृथ्वीराज का संघर्ष दो बार हुआ था - 1191 ई. में मुहम्मद गोरी पराजित हुआ था, जबकि 1192 में पृथ्वीराज पराजित हो गए। अतएव यह ग्रन्थ इन्हीं वर्षों के बीच में लिखा गया होगा। डॉ. गौरीशंकर हीराचंद ओझा ने जयानक की रचना 1200 ई. के आसपास कश्मीर में हुई माना है और कहा है कि उसमें पृथ्वीराज-विजय के कुछ पद हैं, जिसके आधार पर यह कहा जा सकता है कि उसकी रचना 1200 ई. के पूर्व ही हुई थी।

इस पुस्तक में उत्तरी राजस्थान (सपादलक्ष देश) के चौहान शासक पृथ्वीराज तृतीय के शौर्य का वर्णन है। इसकी मूल कथा वाल्मीकि रामायण पर आधृत हैं। इसमें पृथ्वीराज को विष्णु का अवतार और राम के समान सूर्यवंशी बतलाया गया है और कहा गया है कि वे ज्येष्ठ सुदी द्वादशी को माता कर्पूर देवी के गर्भ से जन्मे थे। कदम्बवास, भुवनइकमल्ल - ये दोनों (हनुमान् और गरुड़ की तरह) उनके मन्त्री थे। सीतासदृश परी तिलोत्तमा गाहड़वाल राजा जयचन्द की पुत्री संयोगिता के रूप में जन्मी थी और मुहम्मद गोरी को हराकर पृथ्वीराज ने उसे प्राप्त किया था। यहीं कथा का अन्त हो जाता है। पुस्तक के प्रथम भाग में अलौकिक तत्वों का समावेश है, जबकि द्वितीय भाग में ऐतिहासिक साक्ष्यों और अभिलेखों पर अधिक बल दिया गया है।

इस समय इसके अनेक भिन्न-भिन्न पाठान्तर मिलते हैं, परन्तु इन भिन्न-भिन्न स्तरों के विश्लेषण हेतु थोड़ा-सा तो क्या, कुछ भी आलोचनात्मक संशोधन का कार्य अभी तक नहीं किया गया, ऐसा प्रतीत होता है। फिर भी जितना प्राप्य है उसी के आधार पर उसकी ऐतिहासिक समीक्षा की जाती है तो वह पुस्तक हमें 'भारतीय परम्परा का इतिहास' दृष्टिगोचर होती है। उसमें भारतीय इतिहास-दर्शन की स्पष्ट झालक दिखलायी देती है; यद्यपि वह आधुनिक इतिहास-रचना के गुणों से युक्त नहीं है। आगे, हमने उसके इतिहास-दर्शन का अवलोकन प्रस्तुत किया है।

सन्दर्भ
-------

1. ↑  इतिहास दर्शन ; पृष्ठ ७८ Archived 2015-12-08 at the Wayback Machine (लेखक - परमानद सिंह)

इन्हें भी देखें
---------------

* पृथ्वीराजविजय
* पृथ्वीराज चौहान
**बुलगारी** (**BVLGARI**) एक इतालवी लक्जरी इसके लिए जाना जाता ब्रांड है आभूषण, घड़ियां, सुगंध, सामान और चमड़े के सामान। जबकि बहुसंख्यक डिजाइन, उत्पादन और विपणन बुलगारी द्वारा किया जाता है और क्रियान्वित किया जाता है, कंपनी कई बार अन्य संस्थाओं के साथ साझेदारी करती है। उदाहरण के लिए, बुल्गारी आईवियर का उत्पादन लक्सोटिका के साथ एक लाइसेंसिंग समझौते के माध्यम से किया जाता है, और बुलगारी ने 2001 में मैरियट इंटरनेशनल के साथ एक संयुक्त उद्यम का गठन किया, जिसने अपने होटल ब्रांड, बुलगारी होटल एंड रिसॉर्ट्स, दुनिया भर में संपत्तियों और रिसॉर्ट स्थलों का एक संग्रह लॉन्च किया। 

वर्तमान में LVMH समूह का हिस्सा, बुलगारी की स्थापना एपिरस, ग्रीस के क्षेत्र में हुई थी, जो 1884 में सिल्वरस्मिथ सोतीरियोस बोल्गारिस (इतालवी: सोतिरियो बुलगारी) द्वारा एक एकल आभूषण की दुकान के रूप में स्थापित किया गया था, जो कि एक अंतरराष्ट्रीय ब्रांड बन गया है। स्टोर के स्थापित और बढ़ते नेटवर्क के साथ, कंपनी लक्जरी बाजार में एक खिलाड़ी के रूप में विकसित हुई है।

संदर्भ
------

1. 1 2 3 4 5 6  "Annual Report 2010" (PDF). Bulgari. मूल से 24 मार्च 2012 को पुरालेखित (PDF). अभिगमन तिथि 19 May 2011.
2. ↑  "Head of Italian luxury goods firm says new hotel venture will boost profits". *CNN*. February 13, 2011. मूल से 30 अक्तूबर 2019 को पुरालेखित.

बाहरी कड़ी
----------
**जयानन्द भारती** (१७ अक्टूबर १८८१–०९ सितम्बर १९५२), भारत के स्वतंत्रता संग्राम सेनानी एवं सामाजिक चेतना के अग्रदूत थे। उन्होने डोला-पालकी आन्दोलन चलाया। यह वह आन्दोलन था जिसमें शिल्पकारों के दूल्हे-दुल्हनों को डोला-पालकी में बैठने के अधिकार बहाल कराना था। लगभग 20 वर्षों तक चलने वाले इस आन्दोलन के समाधान के लिए भारती जी ने इलाहाबाद उच्च न्यायालय में मुकदमा दायर किया जिसका निर्णय शिल्पकारों के पक्ष में हुआ। स्वतन्त्रता संग्राम में भारती जी के योगदान को भुलाया नहीं जा सकता है। 28 अगस्त 1930 को इन्होंने राजकीय विद्यालय जयहरिखाल की इमारत पर तिरंगा झंडा फहराकर ब्रिटिश शासन के विरोध में भाषण देकर छात्रों को स्वतन्त्रता आन्दोलन के लिए प्रेरित किया।

गवर्नर मैलकम हेली को काला झंडा दिखाने की घटना- 

उसी समय की बात है, तत्कालीन अंग्रेज गवर्नर मैलकम हेली का पौड़ी दौरा था, यह खबर सुनते ही राम प्रसाद नौटियाल व उनके दल ने यह योजना बनाई की गवर्नर को काले झंडे दिखाए जाएँ व उसका बायकॉट किया जाय. इस काम को अंजाम देने के लिए जयानंद भारती को चुना गया, युवा जयानंद में खूब जोश था व उन्होंने अपनी सहमति दे दी। उनको लेकर नौटियाल जी पौड़ी गए वहां भारती जी ने गवर्नर के सामने जाकर काला ध्वज लहराया व 'वन्दे मातरम' का घोष किया। ‘गवर्नर गो बैक' के नारे लगाते हुए उन्हें पुलिस ने गिरफ्तार कर लिया व इसके लिए उन्हें एक वर्ष के कठोर कारावास की सजा हुई।

जीवन परिचय
----------

जयानन्द भारती का जन्म पौड़ी जनपद के आरकन्डाई ग्राम में हुआ।इन्होने आर्य समाज के विचारों को गढ़वाल में प्रचारित करने में महत्वपूर्ण भूमिका निभाई।

बाहरी कड़ियाँ
-------------

* भारत के लिये जिये जयानन्द भारती - शाक्त ध्यानी
* जयानन्द भारती
कशिमर, जन्मस्थाल
**जयापीड विनयादित्य** (लगभग 770-801 ई.) कश्मीर के कार्कोट कायस्थ क्षत्रिय वंश के ललितादित्य मुक्तापीड का पौत्र और व्रजादित्य बप्पियक का पुत्र जयापीड विनयादित्य के नाम से भी प्रसिद्ध था। वह अपने पितामह ललितादित्य की भाँति ही कुशल सेनानायक था। कल्हण के अनुसार उसने अपने राज्य के प्रारंभिक वर्षों में ही पूर्व की ओर अभियान किया, पंच गौड़ों को पराजित करके पुंड्रवर्धन् के नरेश जयंत को उनका अधीश्वर बनाया और कश्मीर को लौटते हुए कान्यकुब्ज के नरेश (संभवत: इंद्रराज) को पराजित किया। उत्तरी भारत की अव्यवस्थित राजनीतिक स्थिति में ऐसी विजय असंभव नहीं थी। कुछ विद्वान् इसके समर्थन में मध्यदेश के कुछ स्थानों से प्राप्त श्री ज. प्रताप के सिक्कों का उल्लेख करते हैं जिन्हें वे जयापीड के सिक्के मानते हैं। किंतु कल्हण के विवरण में कुछ बातें अद्भुत और कथा जैसी हैं। जयापीड की अनुपस्थिति में उसके बहनोई जज ने सिंहासन पर अधिकार कर लिया था किंतु जयपीड के लौटने पर उसके साथ युद्ध में जज्ज मारा गया। कल्हण का कथन है कि कुछ समय बाद जयापीड फिर विजय के लिए निकला। उसका संघर्ष पूर्वी भारत के नरेश भीमसेन और नेपाल के शासक अरमुडि से हुआ। उसका अंतिम युद्ध स्त्रीराज्य के साथ था। ये नाम और ये युद्ध ऐतिहासिक जैसे नहीं लगते किंतु लेवी नाम के विद्वान् इनका नितांत निराधार नहीं मानते। राज्यकाल के अंत की ओर अपने उत्पीड़क करों के कारण जयापीड जनसाधारण में अप्रिय हो गया था। ब्राह्मणों के एक षड्यंत्र के फलस्वरूप शासन के 31वें वर्ष में उसका अंत हुआ।

जयापीड स्वयं कवि था। उसकी रचना के उद्धरण सुभाषित ग्रंथों में मिलते हैं। उसका शासनकाल उसका संरक्षण पानेवाले कवियों के कारण प्रसिद्ध हैं। इनके नाम हैं मनोरथ, शंखदत्त, चटक, संधिमत् और कुट्टनीमतम् के रचयिता दामोदरगुप्त। काव्यशास्त्र में अलंकार परंपरा के सर्वप्रसिद्ध समर्थक उद्भट जयापीड के सभारत्न थे। रीति को काव्य की आत्मा माननेवाले दूसरे प्रसिद्ध काव्यशास्त्री वामन भी जयापीड के ही दरबार में थे। जयापीड ने दो नए शासनविभाग बनाए - न्याय के लिए धर्माधिकरण और अभियान के कारण राजधानी से दूर रहने पर सुविधा के लिए एक गतिशील कोष अथवा चलगंज। जयापीड ने जयपुर और द्वारवती नाम के दो नगरों की स्थापना की। जयपुर में उसने बुद्ध की तीन प्रतिमाएँ, एक विशाल विहार एवं जयादेवी तथा चतुरात्मन् केशव के मंदिर बनवाए।
मुम्बई के चरनी रोड पर स्थित बैरामजी जीजाभाई संस्थान
**बैरामजी जीजाभाई** (1822 - 1890) भारत के एक धनी व्यवसायी एवं जनसेवी व्यक्ति थे जिन्होने मुम्बई में अनेक शैक्षिक संस्थान स्थापित किया।

जीजाभाई परिवार के संस्थापक, जो जनसेवा तथा विश्वप्रेम के लिए प्रसिद्ध थे, सूरत जिले के इलाव गाँव से सन् 1729 में बंबई आए थे। आपकी सबसे प्रसिद्ध संतति बैरामजी जीजाभाई थे। बैंकों, रेलवे संस्थाओं और रूई के स्पिनिंग और वीविंग मिल के डाइरेक्टर होने के साथ ही आप बंबई प्रांत के वाणिज्य जीवन के प्रधान प्रेरक थे।

उन दिनों न्यायाधीशों की बेंच ही म्युनिसपल सरकार की देखरेख और और नियंत्रण के लिए उत्तरदायी थी। बैरामजी 1855 में न्यायाधीश नियुक्त हुए। 1867 में आप मुंबई विश्वविद्यालय के फेलो रूप में नियुक्त हुए और बंबई की लेजिस्लेटिव कौंसिल के अतिरिक्त सदस्य बनाए गए। यहाँ आपने जनता की रुचि के अनुकूल पथप्रदर्शक के रूप में सम्मान प्राप्त किया। उस समय जो बिल विचार विमर्श के लिए आए उनमें एक था अन्नों पर नगरकर लगाना। बैरामजी ने उसक घोर विरोध किया और जनता की भावनाओं को उत्साहपूर्वक सबके सम्मुख पेश किया। उनका कहना था कि यदि अतिरिक्त रेवन्यू लगाने की आवश्यकता ही है तो स्पिरिट तथा उत्तेजक पेय पदार्थों कर लगाया जाए बनिस्पत इसके कि आधा पेट भोजन मात्र करनेवाली जनसंख्या के भोजन पर लगाया जाए।

वाणिज्य और राजनीतिक जीवन से संबंधित उनके कार्य और प्रयास जैसे ध्यान देने योग्य हैं वैसे ही बैरामजी के अनेक उपकार तथा दान दक्षिणाएँ भी महत्वपूर्ण हैं। आपकी आर्थिक सहायताओं और दानों में सबसे महत्वपूर्ण है, गरीब पारसी बच्चों की नि:शुल्क शिक्षा के लिए एक संस्था की स्थापना हेतु 3,50,000 के मूल्य के सरकारी कागजों का दान। आप से पर्याप्त में दान प्राप्त करनेवाले जातीय पक्षपात रहित संस्थाओं में प्रमुख हैं अहमदाबाद और पूना का सरकारी मेडिकल स्कूल, थाना का हाईस्कूल और भिवण्डी का ऐंग्लोवर्नाक्यूलर स्कूल। बंबई का नेटिव जेनरल पुस्तकालय, अलेक्जांडरा नेटिव गर्ल्स इंग्लिश इंस्टीट्यूशन और विक्टोरिया व एडवर्ड म्यूजियम तथा पिंजरापोल आपकी उदारता व अनुग्रह के भागी थे।
Cricket teamसाँचा:SHORTDESC:Cricket team

**ज़ारई तरकती बैंक लिमिटेड क्रिकेट टीम**, जिसे पहले कृषि विकास बैंक पाकिस्तान क्रिकेट टीम के रूप में जाना जाता था, पाकिस्तान में प्रथम श्रेणी क्रिकेट पक्ष के रूप में जाना जाता है। इसे जराई ताराकती बैंक लिमिटेड द्वारा प्रायोजित किया गया था। मई 2019 में, पाकिस्तान के प्रधान मंत्री इमरान खान ने क्षेत्रीय पक्षों के पक्ष में विभागीय टीमों को छोड़कर, पाकिस्तान में घरेलू क्रिकेट संरचना को फिर से विकसित किया, इसलिए टीम की भागीदारी समाप्त हो गई।
पाकिस्तान क्रिकेट बोर्ड (पीसीबी) की विभागीय पक्षों को हटाने के लिए आलोचना की गई, जिसमें खिलाड़ियों ने टीमों को पुनर्जीवित करने की अपनी चिंता व्यक्त की।

इतिहास
------

पाकिस्तान के कृषि विकास बैंक के रूप में उन्होंने 1985-86 से 2001–02 तक 148 प्रथम श्रेणी मैच खेले, जिसमें 45 जीत, 26 हार और 77 ड्रॉ रहे। 
जब 2002 में बैंक ने अपना नाम और संरचना बदल ली, तो टीम ने अपना नाम भी बदल दिया, जिसकी शुरुआत 2002–03 सीज़न से, ज़राई ताराकती बैंक लिमिटेड के नाम से हुई थी। 2015-16 सीज़न की शुरुआत तक, उनके वर्तमान नाम के तहत, उन्होंने 257 मैच खेले थे, जिसमें 84 जीत, 63 हार और 110 मैच थे।

अप्रैल 2018 में, उन्होंने 2018-19 कायदे आजम ट्रॉफी के लिए अर्हता प्राप्त करने के लिए पैट्रन ट्रॉफी ग्रेड -2 टूर्नामेंट जीता।
उन्होंने लाहौर ब्लूज़ के खिलाफ़ टूर्नामेंट का अपना शुरुआती मैच 151 रन से जीता।
हालांकि, वे अपने समूह में अंतिम स्थान पर रहे, और अगले सत्र के लिए दूसरी श्रेणी में वापस आ गए। 
उन्होंने 2018-19 के क्वैद-ए-आज़म वनडे कप में अपने समूह में अंतिम स्थान पर रहे, जिससे उनके सात मैचों में से केवल एक जीत गया।

दस्ता
-----

निम्नलिखित खिलाड़ियों ने पैट्रन ट्रॉफी (ग्रेड II) 2017/18 के फाइनल में भाग लिया:

* सादुल्लाह गौरी
* शकील अंसार
* मोहसिन नदीम
* वकास सलीम
* अक़िब शाह
* उस्मान अशरफ
* साद नसीम
* राजा अली दर
* बिलावल इकबाल
* हमजा नदीम
* मोहम्मद अली

सम्मान
------

* **कायद-ए-आजम (1)**
* 1988–89
* **पैट्रन ट्रॉफी (3)**
* 1990–91
* 1993–94
* 1995–96

यह भी देखें
-----------

* पाकिस्तान क्रिकेट बोर्ड

सन्दर्भ
-------

1. ↑  "Imran Khan rejects PCB's new domestic model". *ESPN Cricinfo*. अभिगमन तिथि 12 September 2020.
2. ↑  "Umar Gul: We need departmental cricket back in Pakistan". *ESPN Cricinfo*. अभिगमन तिथि 12 September 2020.
3. ↑  Agriculture Development Bank of Pakistan playing record
4. ↑  Zarai Taraqiati Bank Limited playing record
5. 1 2  "Patron's Trophy (Grade II) 2017/18". *Pakistan Cricket Board*. अभिगमन तिथि 6 August 2018.
6. ↑  "ZTBL beat Ghani Glass to graduate to Quaid-e-Azam Trophy". *The News International*. अभिगमन तिथि 31 July 2018.
7. ↑  "Pool B, Quaid-e-Azam Trophy at Faisalabad, Sep 1-3 2018". *ESPN Cricinfo*. अभिगमन तिथि 3 September 2018.
8. ↑  "ZTBL take First Quaid-e-Azam Trophy". *Business Recorder*. अभिगमन तिथि 4 September 2018.
9. ↑  "Islamabad, ZTBL relegated as HBL reach Super Eight". *The International News*. अभिगमन तिथि 23 October 2018.
10. ↑  "Quaid-e-Azam One Day Cup Table - 2018". ESPN Cricinfo. अभिगमन तिथि 24 October 2018.

बाहरी कड़ियाँ
-------------

* क्रिकइन्फो
* ज़राई ताराकती बैंक लिमिटेड द्वारा खेले गए मैचों की सूची
* पाकिस्तान के कृषि विकास बैंक द्वारा खेले गए मैचों की सूची
सरल (Saral), जो मान्छु लोगों के चीन और मंगोलिया पर राज करने वाले चिंग राजवंश की फ़ौज में ज़ुन्गार जाति का एक अफसर था
**ज़ुन्गार** (मंगोल: Зүүнгар, कज़ाख़: Жоңғар, अंग्रेज़ी: Dzungar) मंगोल लोगों की ओइरत शाखा की एक उपशाखा का नाम है जिन्होनें १७वीं और १८वीं सदी में अपनी ज़ुन्गार ख़ानत चलाई थी। ऐतिहासिक रूप से वे ओइरत उपजाति के चार प्रमुख क़बीलों में से एक रहे हैं (अन्य तीन तोरग़ुत​, दोरबेत और ख़ोशूत​ हैं)। मंगोल भाषा में 'ज़ुउन्गार' शब्द का मतलब 'बाहिनें हाथ' होता है। आधुनिक युग में ज़ुन्गार लोग मंगोलिया और चीन में रहते हैं और मंगोलिया में उनकी जनसँख्या १५,५२० अनुमानित की गई थी।

== विवरण ==
१६वीं सदी में मंगोलिया में उत्तरी युआन राजवंश का काल चल रहा था, जो एक मंगोल राजवंश था और सिंहासन पर तुमेन जसग्तू ख़ान (Tümen Jasagtu Khan) बैठा था। उसने जब अपना साम्राज्य विस्तृत किया तो बहुत से मंगोल और तुन्गुसी क़बीलों ने उसकी अधीनता स्वीकार ली लेकिन कुछ ओइरत उस के विरुद्ध जूझे। इसके बाद १७वीं सदी ईसवी में ख़ल्ख़ा मंगोल क़बीले का अल्तान ख़ान मंगोलों पर अपना शासन जमाना चाहता था और इन ओइरत क़बीलों ने उसकी अधीनता न स्वीकारते हुए उस से लड़ाई की। ख़ल्ख़ा पूर्वी मंगोल होते हैं जबकि ओइरत पश्चिमी मंगोल हैं। आगे चलकर चीन और मंगोलिया पर मान्छु लोगों का अधिकार हुआ तो इन ओइरतों ने मान्छुओं से भी टक्कर ली। ओइरत मंगोलों का यही उपसमुदाय 'ज़ुन्गार' कहलाया। शुरू में तो ज़ुन्गार केवल ओओलेद (Oöled), दोरवोद (Dörvöd) और ख़ोइत (Khoit) क़बीलों का परिसंघ थे, लेकिन आगे चलकर इनमें तोरग़ुत​ और ख़ोशूत क़बीलों के भी कुछ अंशों को ज़बरदस्ती शामिल कर लिया गया। ज़ुन्गारों में लोकबोलियों के आधार पर यह मान्यता है कि वे चंगेज़ ख़ान के ज़माने में स्तेपी क्षेत्र पर घूमने वाले नायमन लोगों के वंशज हैं, जो एक तुर्की-मंगोल क़बीला हुआ करता था।

नामों के उच्चारण
----------------

ध्यान दें कि 'ख़ोशूत', 'ख़ान' और 'ख़ल्ख़ा' जैसे शब्दों में बिन्दु-वाले 'ख़' अक्षर के उच्चारण बिन्दु-रहित 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। यह भी ध्यान दें कि 'तोरग़ुत​' में बिन्दु-वाले 'ग़' अक्षर के उच्चारण भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इन्हें भी देखें
---------------

* ओइरत
* ज़ुन्गारिया
* नायमन लोग
* मान्छु लोग
* मंगोल लोग

सन्दर्भ
-------

1. ↑  "National Census 2010 of Mongolia" (PDF). मूल (PDF) से 25 अक्तूबर 2013 को पुरालेखित. अभिगमन तिथि 26 मई 2012.
जर्मनी में वर्ष 1800 में विलियम जोस ने प्राचीन भारत के प्रसिद्ध कवि कालीदास द्वारा लिखित अभिज्ञान शाकुंतलम का जर्मन भाषा में अनुवाद किया था। तब से वहाँ के लोगों में संस्कृत भाषा के प्रति रुचि बढ़ी है। जर्मन भाषाविद इस बात से भी संस्कृत सीखने के लिए प्रोत्साहित हुए हैं कि लातिन भाषा और संस्कृत में कई समानताएँ पाई गई हैं और यह शोध का विषय है।

शिक्षा संस्थाएँ
---------------

जर्मनी में कई दशकों से निम्न निखित शिक्षा संस्थाओं में संस्कृत का अध्ययन हो रहा है:

* हाइडेलबर्ग विश्वविद्यालय
* लाइपजिग विश्वविद्यालय
* हम्बोलैट विश्वविद्यालय
* बॉन विश्वविद्यालय

छात्र संख्या
------------

जर्मनी में संस्कृत पढ़ने वाले सभी छात्र मूल रूप से जर्मन हैं। छात्रों की संख्या की कुल संख्या चालीस के आसपास है। हाल के वर्षों में जर्मनी हिन्दी भाषा सीखने वालों की संख्या बढ़ी है जबकि संस्कृत पढ़ने में लोगी की रुचि में कमी देखी गई है। किसी समय पर यह संस्कृत छात्रों की संख्या सौ के आसपास हुआ करती थी।

इन्हें भी देखें
---------------

* पश्चिमी देशों में संस्कृत
* मैक्स मूलर
* ऑलिवर हेलविग

सन्दर्भ
-------

1. ↑  "जर्मनी में हिन्दी की लोकप्रियता बरकरार". मूल से 1 अगस्त 2016 को पुरालेखित. अभिगमन तिथि 31 जनवरी 2016.